kardosdrur/scandi-wiki huggingface dataset:
Davide Santon

Davide Santon (født 2. januar 1991 i Portomaggiore, Ferrara, Italien) er en tidligere italiensk fodboldspiller, der spillede som wingback.

Klubkarriere 
Santon er et produkt af Inters ungdomssystem og kæmpede sig hurtigt op til førsteholdet, som han debuterede for den 21. januar 2009 i en Coppa Italia sejr på 2-1 over AS Roma. Santon var inde fra start af hvad der også blev tilfældet i de næste par kampe, hvorefter manager José Mourinho roste ham offentligt.

I Champions League blev han spillet overfor årets fodboldspiller Cristiano Ronaldo i Inters 0-0 hjemmekamp mod Manchester United og gjorde stort indtryk og Ronaldo selv udtalte at Santons præstation havde gjort indtryk på ham.

International karriere 
Også Italiens landstræner Marcello Lippi har givet Santon roser i pressen og har udtalt at Santon minder ham "om Paolo Maldini da han var ung." Santon debuterede på landsholdet den 4. juni 2009 i en venskabskamp mod Nordirland og blev udtaget af Lippi til Italiens Confederations Cup 2009 kampagne, hvor Italien dog skuffede og ikke kom videre fra første gruppespil efter de tabte 3-0 til de endelige vindere Brasilien.

Referencer 

Fodboldspillere fra Italien
Fodboldspillere fra FC Internazionale Milano
Fodboldspillere fra Newcastle United F.C.
Avesta (flertydig)

Avesta har flere betydninger:

 Avesta – de gamle perser og mederes hellige samling af skrifter i trosretningen zarathustrianisme
 Avesta (by) – hovedbyen i Avesta kommune i Dalarnas län i Sverige
 Avesta kommun – kommune i Dalarnas län, Sverige
Carsten Byhring

Carsten Byhring (8. december 1918 i Kristiania – 6. april 1990 i Oslo) var en norsk skuespiller, som nok huskes mest for sin rolle som Kjell i den norske version af Olsen Banden.

Udvalgt filmografi 
 Operasjon Løvsprett (1962)
 Sult (1966)
 Lukket Avdeling (1972)
 Ungen (1974)

Eksterne henvisninger 
 

Personer fra Oslo
Filmskuespillere fra Norge
Olsenbanden (Norge)
Manuskriptforfattere fra Norge
Filminstruktører fra Norge
Filmklippere fra Norge
Norsksprogede forfattere fra Norge
Oyndarfjarðar Kommune

Oyndarfjarðar Kommune var en kommune på Færøerne. Den omfattede bygden Oyndarfjørður på Streymoy og blev oprettet i 1918 ved at blive skilt ud fra Eysturoyar Prestagjalds Kommune. 1. januar 2005 blev Oyndarfjarðar Kommune indlemmet i Runavíkar Kommune. Oyndarfjarðar Kommune havde ved indlemmelsen 182 indbyggere.

Kilder 

Tidligere kommuner i Færøerne
Hvalvíkar Kommune

Hvalvíkar Kommune var en kommune på Færøerne. Den omfattede bygderne Hvalvík, Nesvík og Streymnes på Streymoy og blev udskilt fra Norðstreymoyar Prestagjalds Kommune i 1913. 1. januar 2005 blev Hvalvíkar Kommune indlemmet i Sunda kommuna. Hvalvíkar Kommune havde ved indlemmelsen 421 indbyggere.

Kilder 

Tidligere kommuner i Færøerne
Ramses 4.

Heqamaatre Ramses IV (også skrevet Ramesses eller Rameses) var den tredje farao i det tyvende dynasti. Før han blev kronet hed han Amonhirkhopshef.

Han var den femte søn af Ramses III, og han blev udnævt til kronprins i år 22 af hans fars regeringstid. Han regerede fra 1155 til 1149 f.kr.

Død 
Trods Ramses IV's mange bestræbelser for guderne og hans bøn til Osiris lever han ikke længe nok til at udføre sine ambitiøse mål. Efter en kort regeringsperiode på omkring 6 og et halvt år dør han, og bliver begravet i grav KV2 i Kongernes dal. Hans kone Duatenoptet blev begravet i QV74.

Faraoer
Tjek fødsels- og dødsår
Spyglass Entertainment

Spyglass Entertainment er et amerikansk film- og tv-produktionsfirma, der er grundlagt af Gary Barber og Roger Birnbaum i 1999, hvor de arbejdede som co-CEO'er (Administerende direktører). Firmaet er i øjeblikket ejet af Cerberus Capital Management. Jonathan Glickman er i øjeblikket ledende direktør. Internationalt har Buena Vista distribueret flest sammen med Spyglass (med undtagelser). Spyglass Entertainments logo forestiller en mand, der står foran et hav med en stor kikkert. Firmaet var tidligere kendt som Caravan Pictures.

Filmografi

Med Walt Disney Studios Motion Pictures

Med Touchstone Pictures 
Instinct. (1999)
The Insiders (1999)
Mission to Mars (2000)
Keeping the Faith (2000)
Shanghai Noon (2000, followed by 2003 sequel Shanghai Knights)
Unbreakable (2000)
Out Cold (2001)
The Count of Monte Cristo (2002)
The Recruit (2003)
Shanghai Knights (2003)
Mr. 3000 (2004) (også med Dimension Films og The Kennedy/Marshall Company)
The Hitchhiker's Guide to the Galaxy (2005)
Stick It (2006)
When in Rome (2010)

Med Hollywood Pictures 
The Sixth Sense (1999)
Stay Alive (2006) (also with Endgame)
The Invisible (2007)
The King of Fighters (2010)

Med Walt Disney Pictures 
The Pacifier (2005)
Eight Below (2006)
Underdog (2007)

Med Miramax Films 
The Lookout (2007)

Med NBC Universal

Med Universal Studios 
Dragonfly (2002)
Bruce Almighty (2003) 
Seabiscuit (2003) (også med DreamWorks)
Connie and Carla (2004)
Evan Almighty (2007)
Welcome Home Roscoe Jenkins (2008)
Wanted (2008)
Flash of Genius (2008)
Jenny Hong (2009, også med Relativity Media)
Dinner for Schmucks (2010)

Med Rogue Pictures 
Balls of Fury (2007) (også med Intrepid Pictures)

Med Viacom

Med Paramount Pictures 
Abandon (2002)
The Perfect Score (2004)
The Love Guru (2008)
Star Trek (2009)
G.I. Joe: The Rise of Cobra (2009)

Med DreamWorks 
Seabiscuit (2003)
Memoirs of a Geisha (2005) (også med Amblin Entertainment og Columbia Pictures)
The Ruins (2008)
Ghost Town (2008)

Med Sony Pictures Entertainment

Med Columbia Pictures 
The Legend of Zorro (2005)
Memoirs of a Geisha (2005) (også med Amblin Entertainment og DreamWorks)
Mockingbird (2010, også med Relativity Media)

Med TriStar Pictures 
Mansion (2008)
Abducted (2009)

Med News Corporation

Med 20th Century Fox Film Corporation 
27 Dresses (2008)
The Happening (også med UTV Motion Pictures og Blinding Edge Pictures)

Med Time Warner

Med New Line Cinema 
Four Christmases (2008)

Med Warner Bros. 
Invictus (2009)
Edge of Darkness (2010) (også med Legendary Pictures og Village Roadshow Pictures)

Med Lions Gate Entertainment 
Warrior (også med The Weinstein Company, Amblin Entertainment og The Kennedy/Marshall Company)
The Spy Next Door (2010) (også med Relativity Media)
Alpha and Omega (2010) (også med Crest Animation Productions)

Se også 
Caravan Pictures

Eksterne links 
 Official site 

Etableret i 1999
Tv-produktionsselskaber fra USA
Filmselskaber fra USA
Golden Sands

Golden Sands (eller Zlatni pjasătsi) er en by i det østlige Bulgarien. Byen, der ligger ved kysten til Sortehavet, er et af Bulgariens mest populære turistmål, sammen med Sunny Beach. Fra 1957 begyndte byen at blive et turistmål og i dag tager mange danskere hertil.

Attraktioner 
Ikke langt fra Golden Sands by ligger det store vandland Aquapolis som er en populær seværdighed. Men Golden Sands er mest kendt for sine strande og natteliv.

Eksterne kilder/henvisninger 

 Officiel side for Golden Sands

Byer i Bulgarien
Strande
Caravan Pictures

Caravan Pictures var et amerikansk filmproduktionsdel af Walt Disney Motion Pictures Group (tidligere Buena Vista Motion Pictures Group), grundlagt af Roger Birnbaum og Joe Roth, der blev etableret i 1993.

Dens film blev distribueret af Walt Disney Pictures, Touchstone Pictures og Hollywood Pictures.
Firmaet blev lukket efter 1999, hvor det blev til Spyglass Entertainment. Caravan Pictures logo forestiller en mand med en bowlerhat og en "arbejds"-dragt, der går ned af en vej.

Liste de mest kendte Caravan Pictures film

Hollywood Pictures 
 Angie (1994)
 A Low Down Dirty Shame (1994)
 Houseguest (1995)
 Dead Presidents (1995)
 While You Were Sleeping (1995)
 Powder (1995)
 Before and After(1996)
 Celtic Pride (1996)
 The Rich Man's Wife (1996)
 Grosse Pointe Blank (1997)
 Gone Fishin''' (1997)
 G.I. Jane (1997)
 Washington Square (1997)
 Simon Birch (1998)

 Walt Disney Pictures 
 The Three Musketeers (1993)
 Angels in the Outfield (1994)
 Heavyweights (1995)
 Tall Tale (1995)
 The Big Green (1995)
 First Kid (1996)
 Rocketman (1997)
 Inspector Gadget (1999)

 Touchstone Pictures 
 I Love Trouble (1994)
 Jerky Boys: The Movie (1995)
 Metro (film fra 1997)|Metro (1997)
 Six Days Seven Nights (1998)
 Holy Man'' (1998)

Etableret i 1993
Filmselskaber fra USA
Luis Fernández

Luis Fernández (født 2. oktober 1959 i Tarifa, Spanien) er en spanskfødt fransk tidligere fodboldspiller og senere træner, der som forsvarer eller alternativt midtbanespiller på det franske landshold var med til at vinde guld ved EM i 1984 og bronze ved VM i 1986. Han deltog desuden ved VM i 1992. På klubplan var han tilknyttet Paris Saint-Germain, RC Paris og AS Cannes.

Fernández blev efter sit karrierestop træner, og har siden 1992 stået i spidsen for en lang række klubber, blandt andet sin gamle klub Paris Saint-Germain, og senere spanske RCD Espanyol og Real Betis.

Eksterne henvisninger 
 

Fodboldspillere fra Spanien
Fodboldspillere fra Paris Saint-Germain
Fodboldspillere fra RC Paris
Fodboldspillere fra AS Cannes
Fodboldtrænere fra Frankrig
Trænere for Israels fodboldlandshold
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1992
Jonas Ankersen

Jonas Ankersen (født 1986 i Herning) er ejer af Forlaget Turbulenz.

Kilder 

Personer fra Herning
Biografiforfattere fra Danmark
Dansksprogede forfattere fra Danmark
Touchstone Pictures

Touchstone Pictures er et amerikansk filmproduktionsselskab, der blev etableret i 1984. Selskabet er et af de alternative filmselskaber, der hænger sammen med The Walt Disney Company. Det udgiver typisk film med mere voksne temaer end dem der bliver udgivet under Walt Disney Pictures.

Etableret i 1984
Filmselskaber fra USA
The Walt Disney Company
Didier Six

Didier Six (født 21. august 1954 i Lille, Frankrig) er en tidligere fransk fodboldspiller, der spillede som angrier hos en lang række europæiske klubber, samt for det franske landshold. Af hans klubber kan blandt andet nævnes Valenciennes FC, RC Lens og Olympique Marseille i hjemlandet, tyske VfB Stuttgart, engelske Aston Villa samt Galatasaray i Tyrkiet.

Landshold 
Six spillede i årene mellem 1976 og 1984 52 kampe for Frankrigs landshold, hvori han scorede 13 mål. Han var med til at nå semifinalen ved VM i 1982 samt at vinde guld ved EM i 1984. Han deltog desuden ved VM i 1978.

Eksterne henvisninger 
 Footballdatabase.eu spillerinfo 

Fodboldspillere fra Frankrig
Fodboldtrænere fra Frankrig
Fodboldspillere fra Valenciennes FC
Fodboldspillere fra RC Lens
Fodboldspillere fra Olympique Marseille
Fodboldspillere fra RC Strasbourg
Fodboldspillere fra VfB Stuttgart
Fodboldspillere fra FC Mulhouse
Fodboldspillere fra Aston Villa F.C.
Fodboldspillere fra FC Metz
Fodboldspillere fra Galatasaray SK
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Albert Rust

Albert Rust (født 10. oktober 1953 i Mulhouse, Frankrig) er en tidligere fransk fodboldspiller og nuværende træner, der som målmand på det franske landshold var med til at vinde guld ved EM i 1984 og bronze ved VM i 1986. Han var dog stort set udelukkende tilknyttet landsholdet som reserve, og opnåede kun at spille én landskamp. På klubplan var han tilknyttet FC Sochaux, Montpellier HSC og AS Monaco.

Eksterne henvisninger 
 

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra Montpellier HSC
Fodboldspillere fra AS Monaco FC
Personer fra Mulhouse
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Michel Hidalgo

Michel Hidalgo (født 22. marts 1933 i Leffrinckoucke, Frankrig, 26. marts 2020) var en fransk fodboldspiller og træner, der var træner for det franske landshold, der nåede semifinalen ved VM i 1982, og vandt guld ved EM i 1984.

Spillerkarriere 
Hidalgos karriere som spiller strakte sig fra 1952 til 1966. Han spillede i nævnte rækkefølge for klubberne Le Havre AC, Stade Reims og AS Monaco, hvoraf det længste ophold var hos AS Monaco. Hidalgo nåede at repræsentere det franske landshold en enkelt gang, i 1962.

Trænerkarriere 
Hidalgos første klub som træner var den samme som sin sidste som aktiv, nemlig AS Monaco. Han blev senere gjort til assistenttræner for Frankrigs landshold, som han efterfølgende blev cheftræner for i 1976. De næste otte år førte han klubben frem til først VM i 1978 og efterfølgende VM i 1982, hvor franskmændene nåede semifinalerne. Hans store stjernestund kom dog ved EM i 1984 på hjemmebane, hvor holdet tog titlen. Herefter stoppede Hidalgo som landstræner og var efterfølgende en periode cheftræner i Olympique Marseille.

Referencer

Eksterne henvisninger 

 

Fodboldspillere fra Frankrig
Fodboldspillere fra Le Havre AC
Fodboldspillere fra Stade Reims
Fodboldspillere fra AS Monaco FC
Fodboldtrænere fra Frankrig
Maxwell Cabelino Andrade

Maxwell Scherrer Cabelino Andrade (født d. 27. juni 1981 i Cachoeiro do Itapemirim, Espírito Santo, Brasilien) eller blot Maxwell er en brasiliansk tidligere  fodboldspiller (venstre back).

Klubkarriere 
Maxwell begyndte sin karriere hos Cruzeiro men efter blot et år i Brasilien fangede han Ajax' opmærksomhed, der købte ham fra Cruzeiro for €3.1 millioner. Hans tid hos Ajax var meget succesfuld, da Ajax vandt to ligatitler, to pokalturneringer og to hollandske supercups. Også for Maxwell individuelt blev tiden i Ajax succesfuld, da han i 2004 vandt prisen som den bedste spiller i Æresdivisionen i Nederlandene.

I 2006 flyttede Maxwell til Serie A klubben Inter på en fri transfer, hvor han blev genforenet med den tidligere Ajax-stjerne og gode ven Zlatan Ibrahimović. Han startede ud på venstre back, men Cristian Chivu skubbede ham op i en mere avanceret position på venstre fløj. Her brugte han sin hurtighed med stor effektivitet og var med i meget af Inters angrebsspil. 

Hos Inter vandt han 3 ligatitler og to italienske supercups. Den 15. juni 2009 annoncerede FC Barcelona på deres hjemmeside, at de havde købt Maxwell fra Inter for en sum på €4.5 millioner, potentielt stigende til €5 millioner. 

Maxwell blev i vinteren 2012 solgt til franske Paris Saint-Germain.

Titler

Klubber

Ajax 
 Æresdivisionen: 2001-02, 2003-04
 KNVB Cup: 2001-02, 2005-06
 Johan Cruijff-schaal: 2002-03, 2005-06

Inter 
 Serie A: 2006-07, 2007-08, 2008-09
 Supercoppa italiana di calcio 2006-07, 2008-09

FC Barcelona 
 Spanske Supercup: 2009-2010, 2010-2011,
 Spanske Liga: 2009-2010, 2010-2011,
 VM for klubhold: 2009
 Champions League: 2010-2011

Individuelt 
 Årets fodboldspiller i Nederlandene: 2004

Referencer

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2014
Fodboldspillere fra Cruzeiro Esporte Clube
Fodboldspillere fra AFC Ajax
Fodboldspillere fra FC Internazionale Milano
Fodboldspillere fra FC Barcelona
Fodboldspillere fra Paris Saint-Germain
Jupp Kapellmann

Hans-Josef "Jupp" Kapellmann (født 19. december 1949 i Würselen, Vesttyskland) er en tidligere tysk fodboldspiller, der som midtbanespiller på det vesttyske landshold var med til at vinde guld ved VM i 1974 på hjemmebane i München. Han var på klubplan tilknyttet Alemannia Aachen, FC Köln, Bayern München og 1860 München. Med FC Bayern vandt han tre år i træk Mesterholdenes Europa Cup.

Eksterne henvisninger 
 Footballdatabase.eu spillerinfo

Fodboldspillere fra Tyskland
Fodboldspillere fra Alemannia Aachen
Fodboldspillere fra 1. FC Köln
Fodboldspillere fra FC Bayern München
Fodboldspillere fra 1860 München
Verdensmestre i fodbold
Deltagere ved verdensmesterskabet i fodbold 1974
Dieter Herzog

Dieter Herzog (født 15. juli 1946 i Oberhausen, Tyskland) er en tysk tidligere fodboldspiller, der som kantspiller på det vesttyske landshold var med til at vinde guld ved VM i 1974 på hjemmebane. Han var på klubplan tilknyttet blandt andet Fortuna Düsseldorf og Bayer 04 Leverkusen.

Eksterne henvisninger 
 

Fodboldspillere fra Tyskland
Fodboldspillere fra Fortuna Düsseldorf
Fodboldspillere fra Bayer 04 Leverkusen
Verdensmestre i fodbold
Personer fra Oberhausen
Deltagere ved verdensmesterskabet i fodbold 1974
Helmut Kremers

Helmut Kremers (født 24. marts 1949 i Frankfurt, Tyskland) er en tidligere tysk fodboldspiller, der som back på det vesttyske landshold var med til at vinde guld ved VM i 1974 på hjemmebane. Han var på klubplan blandt andet tilknyttet Borussia Mönchengladbach, Kickers Offenbach og Schalke 04. 

Kremers er tvillingebror til en anden tidligere tysk landsholdsspiller, Erwin Kremers.

Eksterne henvisninger 

 Footballdatabase.eu spillerinfo

Fodboldspillere fra Tyskland
Deltagere ved verdensmesterskabet i fodbold 1974
Fodboldspillere fra Borussia Mönchengladbach
Fodboldspillere fra Kickers Offenbach
Fodboldspillere fra FC Schalke 04
Fodboldspillere fra Rot-Weiss Essen
Verdensmestre i fodbold
Personer fra Frankfurt am Main
Norbert Nigbur

Norbert Nigbur (født 8. maj 1948 i Gelsenkirchen, Vesttyskland) er en tidligere tysk fodboldspiller, der som målmand på det vesttyske landshold var med til at vinde guld ved VM i 1974 på hjemmebane. Han kom dog ikke på banen i turneringen, hvor han var reserve for førstevalget Sepp Maier.

Nigbur var på klubplan tilknyttet Schalke 04 fra sin fødeby samt Hertha Berlin.

Referencer

Eksterne henvisninger 
 Norbert Nigbur på footballdatabase.eu

Fodboldspillere fra Tyskland
Fodboldspillere fra FC Schalke 04
Fodboldspillere fra Hertha BSC Berlin
Verdensmestre i fodbold
Personer fra Gelsenkirchen
Deltagere ved verdensmesterskabet i fodbold 1974
Wolfgang Kleff

Wolfgang Kleff (født 16. november 1946 i Schwerte, Tyskland) er en tidligere tysk fodboldspiller, der som målmand på det vesttyske landshold var med til at vinde guld ved VM i 1974 på hjemmebane. Han kom dog ikke på banen i turneringen, hvor han var reserve for førstevalget Sepp Maier.

Kleff var på klubplan tilknyttet blandt andet Borussia Mönchengladbach, Hertha Berlin, Fortuna Düsseldorf og Rot-Weiß Oberhausen.

Referencer

Eksterne henvisninger 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Hertha BSC Berlin
Fodboldspillere fra Fortuna Düsseldorf
Fodboldspillere fra Rot-Weiß Oberhausen
Fodboldspillere fra VfL Bochum
Verdensmestre i fodbold
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Helmut Schön

Helmut Schön (15. december 1915 – 23. februar 1996) var en tysk fodboldspiller og træner, der var træner for det vesttyske landshold, der vandt guld ved både EM i 1972 og VM i 1974. Han førte desuden holdet til sølvmedaljer ved VM i 1966 og EM i 1976, samt bronze ved VM i 1970. De opnåede resultater med Vesttyskland gør ham til en af de mest succesfulde landstrænere i fodboldhistorien. I alt var han træner for holdet fra 1964 til 1978.

Schön spillede som aktiv, mellem 1932 og 1940, for klubben Dresdner SC.

Eksterne henvisninger 

Fodboldspillere fra Tyskland
Fodboldtrænere fra Tyskland
Verdensmestre i fodbold
Trænere for Vesttysklands fodboldlandshold
Personer fra Dresden
Rømødæmningen

Rømødæmningen er en 9,2 km lang vejdæmning, der forbinder Rømø med fastlandet ved Skærbæk i Sønderjylland. Man begyndte at bygge den allerede i 1938, som et beskæftigelsesprojekt, men grundet 2. Verdenskrig blev arbejdet først færdiggjort i 1948. Der blev brugt 2 mio. m³ jord til arbejdet, og i årene 1940-41 var der 400 mand ansat til byggearbejdet. Den blev indviet d. 18. december 1948 og den var oprindeligt 8 meter bred på toppen, men i 1963 blev den udvidet til 12 meter grundet øget biltrafik. Særligt om sommeren bliver vejen benyttet, hvor omkring 10.000 biler hver dag passerer over dæmningen.

Dæmningen har været udsat for 3 større stormfloder, hvor dele af vejen er blevet ødelagt. Først i 1976, igen i 1981 og til sidst i 1999

Da dæmningen blev planlagt, valgte man at lade den følge vandskellet mellem Juvredybs og Listerdybs tidevandsområder, bortset fra stykket nærmest Rømø, hvor dæmningen fik et noget sydligere forløb. Derved afskar man et havområde på omkring 5 km², hvor tidevandet blev tvunget nord om øen. Dette har medført, at bl.a. Juvre-diget er blevet gennembrudt flere gange.

På begge sider af dæmningen er der anlagt slikgårde. Vedligeholdelsen af disse ophørte i 1992.

Galleri

Noter

Se også 
 Rømødæmningen (dokumentarfilm), en dokumentarfilm fra 1948

Eksterne henvisninger 
 Rømødæmningen  Kystdirektoratet

Vejdæmninger
Veje i Danmark
Dæmningen
Grete Stenbæk Jensen

Grete Stenbæk Jensen (født Grete Jørgensen 8. april 1925 i Nørre Bork, død 13. juli 2009 i Ørnhøj) var en dansk forfatter, der blev kendt for sine socialrealistiske romaner med vestjyske småkårsfolk i centrum, siden hun i 1973 fik sit gennembrud med Konen og æggene.

Bibliografi 
 Konen og æggene (1973)
 Waterloo retur (1978)
 Martha! Martha! (1979)
 Thea (1985)
 Ud af stedet (1987)
 Dagen lang (1985)
 Med tiden (1990)
 Anes bog (1992)
 Kære faster (1994)
 Angående Gudrun (1998)

Priser og legater 
 Gyldendals Boglegat (1973)
 Frøken Suhrs Forfatterlegat (1976)
 Dansk litteraturpris for kvinder (Fru Ragna Sidens Fond, 1992)

Hun har desuden modtaget ydelser fra Statens Kunstfond.

Eksterne henvisninger 
 Kort biografi, www.litteratursiden.dk, hentet 16. juli 2009 Archive.org
 Biografi på Kvinfo, www.kvinfo.dk, hentet 16. juli 2009
 

Romanforfattere fra Danmark
Dansksprogede forfattere fra Danmark
Johannes Frederiksen

Johannes August Frederiksen (23. august 1881 i Astrup ved Hjørring – 17. december 1960) var en dansk arkitekt, broder til Anton Frederiksen, der også var arkitekt.

Biografi 
Johannes Frederiksen var en lang årrække ansat hos Hack Kampmann og fik sin væsentligste skoling her. Randers Statskole opførte han sammen med Christian Kampmann i årene 1918-1926, men bygningen blev i det væsentligste tegnet tegnet under Hack Kampmanns ledelse frem til denne død 1920. Skolen fremtræder i en enkel nyklassicistisk stil med atrium med dobbelte doriske søjler. Johannes Frederiksen boede og virkede hele sit liv i Århus og har her bygget en lang række etageejendomme, især i bydelen Trøjborg. De fleste er opført i røde sten, med brede vinduespartier og ofte med karnapper. Facadernes udformning spænder fra 1920rnes nyklassicisme til 1930rnes funktionalisme. Bebyggelsen Bartsgade, Trøjborgvej er et eksempel på det sidste, med pudsede, henholdsvis gul- og gråmalede karnapper, som understreger den horisontale opdeling og det enkle, kubiske udtryk.

Uddannelse og stillinger 
Johannes Frederiksen startede i snedker- og tømrerlære 1895-1900. Han fik afgang fra Århus Tekniske Skole i 1903 med sølvmedalje. Straks herefter fik han ansættelse som tegner og senere som konduktør under bygningsinspektør Hack Kampmann. Fra 1913 drev han egen virksomhed, men dog ofte i samrarbejde med Hack Kampmann. Efter dennes død 1920 var Frederiksen fungerende bygningsinspektør i et år. Fra 1936 vuderingsmand i Århus. Johannes Frederiksen arbejde flere gange også sammen med sin tre år yngre broder Anton Frederiksen, der ligeledes var arkitekt.

Værker 
 Rønde Højskole (1908, udbygget 1919)
 Århus Domkirke – ombygning (1909)
 Katrinebjerg Ungdomshjem, Århus (1913-14, sammen med Anton Frederiksen)
 Villa på Emil Aarestrupsvej 4, Århus (1914)
 Missionshuset Ebenezer, Brammersgade 4, Århus (1918)
 Viborg Katedralskole (1920-26, sammen med Hack og Christian Kampmann, fredet)
 Dallerup Præstegård (1922-23)
 Jebjerg Kirke – ombygning (1923-24, sammen med Anton Frederiksen)
 Randers Statsskole (1923-25, sammen med Christian Kampmann, fredet)
 Villa på Høgevej 7, Århus (1949)
 Adskillige etageejendomme i Århus, bl.a. Trøjborgvej 50-52 (1914); Valdemarsgade 4 (1923); Herluf Trolles Gade 45-47 (1929); Søndre Ringgade 35-37 (1934); Bartsgade 4-10 og Trøjborgvej 76-78 (1937)

Kilder

Eksterne henvisninger 
 

Arkitekter fra Danmark
Danskere i 1900-tallet
Nyklassicistiske arkitekter
Personer i Kraks Blå Bog (afdøde)